Ir aizvadīts vēl viens gads. Rēzeknes novada Dzimtsarakstu nodaļa ir sagatavojusi pārskatu par paveikto 2020.gadā.

 Dzimtsarakstu nodaļā reģistrēti 69 jaundzimušie, t.sk. reģistrēti vecāku laulībā- 30 gadījumos, ar paternitātes atzīšanu- 35 gadījumos, , bez ziņām par bērna tēvu- 4 gadījumos. Vecāki izteikuši vēlmi deklarēt jaundzimušā dzīvesvietu Rēzeknes novadā 62 ģimenēs.

No 69 reģistrētajiem jaundzimušajiem 37 ir zēni un 32meitenes.

Vairāk jaundzimušo reģistrēts janvārī (12) , oktobrī (10), vismazāk - jūnijā (1), jūlijā, septembrī un decembrī (4) .

 Vislielākais jaundzimušo skaits ir reģistrēts Maltas (11) pagastā, Silmalas pagastā reģistrēti 7 mazuļi, Kantinieku, Nautrēnu un Rikavas pagastos jaundzimušie novada dzimtsarakstu nodaļā netika reģistrēti.

28 ģimenes pagājušajā gadā sagaidījušas pirmdzimto , 24 ģimenes– otro, 12 – trešo, 3– ceturto, 1 – piekto, , bet viena ģimenīte jau desmito bērniņu.

 Populārākie meiteņu vārdi pagājušajā gadā bija- Sofija/3/, Jūlija/2/, Valērija/2/, Laima/2/.

Populārākie zēnu vārdi 2020. gadā- Edvards/3/, Dominiks/2/, Kristers/2/.

 Bērniņiem retāk sastopami vārdi netika doti. Joprojām populāri ir seni personvārdi -Marija, Katrīna, Kazimirs, Ādams, Miķelis.

 2020.gadā nodaļā reģistrēti 218 miršanas gadījumi - 169 novada iedzīvotāji un 49 citu pašvaldību iedzīvotāji.

Vislielākais mirušo skaits ir reģistrēts janvārī(36), oktobrī (25) un decembrī (23), vismazākais- septembrī (4).Vislielākais mirušo personu skaits reģistrēts Maltas(27) un Strūžānu pagastos (14). Vismazākais mirušo personu skaits reģistrēts Bērzgales (1), Feimaņu, Nagļu , Pušas, Stoļerovas pagastos (2). No 169 novadā deklarētajām mirušajām personām 88 bija vīrieši, 81- sieviete .Visizplatītākais nāves cēlonis- sirds un asinsvadu slimības, onkoloģiskās slimības ,daudzos gadījumos nāves iemesls bija nelaimes gadījumi, pašnāvības.

2020.gadā novadā reģistrētas 53 laulības.

42 laulības reģistrētas dzimtsarakstu nodaļā, bet 11- Rēzeknes novada teritorijās esošajās baznīcās. Visvairāk laulības tika noslēgtas Sarkaņu Romas katoļu baznīcā-3, Ciskādu un Rozentovas Romas katoļu baznīcās-2, bet Dricānu, Kaunatas , Pušas, un Zosnas Romas katoļu baznīcās- pa vienam pārim.

Rēzeknes novada dzimtsarakstu nodaļā ,,JĀ” vārdu teikuši ne tikai novada iedzīvotāji, bet arī iedzīvotāji no Ludzas, Viļakas, Krāslavas, Aglonas, Mežvidu, Daugavpils, Varakļānu, Balvu,Viļānu, Ciblas, Baltinavas, Kārsavas, Inčukalna, Līvānu, Vārkavas, Dagdas novadu, Rīgas, Daugavpils un Rēzeknes pilsētu iedzīvotāji.

Visvairāk laulības aizvadītajā gadā slēgtas jūlijā /9/ un augustā/14/ .

Tagad laulību var reģistrēt ne tikai dzimtsarakstu nodaļā, bet arī citā atbilstošā vietā. 2020. gadā 18 pāri izvēlējās reģistrēt savu laulību ārpus dzimtsarakstu nodaļas- Ūdens tūrisma attīstības centrā,, Bāka”, viesu mājās,, Azarkrosti”, Sarkaņkalnā, atpūtas vietās pie ezeriem, bet vispopulārākā vieta, arī 2020.gadā , kurā tika slēgta mūža derība, ir Lūznavas muiža.

 41 līgava stājās laulībā pirmo reizi, 10 – otrajā, divas - trešajā laulībā, savukārt 40 līgavaiņi stājās pirmajā, 10- otrajā laulībā, trīs līgavaiņi ,,jā,, vārdu teikuši jau trešo reizi. Mīlestībai nav svarīgs gadu skaits, tāpēc laulībā stājās arī 1946.gadā dzimusi līgava un līgavainis , kas dzimis 1950.gadā. Jaunākā līgava, kas stājās laulībā 2020. gadā, bija dzimusi 2003. gadā..

 No nodaļas arhīva izsniegtas 84 civilstāvokļa aktu reģistrācijas apliecības, 59 izziņas fiziskām un juridiskām personām, sagatavotas un izsniegtas 10 izziņas par laulības noslēgšanai nepieciešamo dokumentu pārbaudi.

 Arhīvā esošajos laulības reģistros, pamatojoties uz tiesas spriedumiem un notāru paziņojumiem, izdarītas 16 atzīmes par laulības šķiršanu , saņemti 5 tiesas spriedumi par aizgādības tiesību atņemšanu, civilstāvokļa aktu reģistros kopumā gada laikā veikti 30 papildinājumi un labojumi.

 2020.gadā noformētas 4 uzvārda maiņas lietas un saņemti Dzimtsarakstu departementa lēmumi par atļauju personai mainīt uzvārdu.

 Lai mums katram balts, mazs brīnums ikdienā un liels, balts brīnums sirdī! Izstarosim mīlestību un būsim laimīgi!

Dzimtsarakstu nodaļas vadītāja M.Deksne

05.01.2021